فەرهەنگچەی ئینگلیسی بە هەورامی کە (۱٥۰۰) هەزار و پەنجسەڎ ۋاچێ جە وێش مەگێرۆنە جە پەڕتوکێۋی ۋیچکلانەنە چاپ و وەڵاکریاۋە و پەرتوتخانەو هەورامانیش زەنگین و دەوڵەمەند کریا.
فەرهەنگچەکە جە ئامادەکەردەی نۋیسەر "مهران ئەحمەدی"ن و (۱٥۰۰) هەزار و پەنجسەڎ ۋاچێ ئینگلیسێ بە هەورامی مانێ کریێنێ.
نۋیسەر "مهران ئەحمەدی" وڵتەر پەڕتوک-و  “سیٛ تار”ی جە نۋیستەی نۋیسەری نامی ئیٛرانی "جەلال ئالئەحمەد" جە فارسی هوٙرگیٛڵنان سەرو زۋانی هەورامی.
سەرچەمە: ۋەڵاوگەو هەورامانی
